Հավելված N-1
Հայաստանի Հանրապետության Արագածոտնի մարզի
 Թալին համայնքի ղեկավարի 2018թվականի
հունիսի 27-ի N 115-Ա որոշման

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԱԳԱԾՈՏՆԻ ՄԱՐԶԻ ԹԱԼԻՆԻ ՀԱՄԱՅՆՔԱՊԵՏԱՐԱՆՈՒՄ ՆԵՐՔԻՆ ԵՎ ԱՐՏԱՔԻՆ ԱԶԴԱՐԱՐՄԱՆ ԴԵՊՔՈՒՄ ՀԱՂՈՐԴՈՒՄՆԵՐԻ ՀԱՇՎԱՌՄԱՆ ԵՎ** **ՁԵՎԱԿԵՐՊՄԱՆ ՁԵՎ**

 **1.**Հայաստանի Հանրապետության Արագածոտնի մարզի Թալինի համայնքապետարանում / այսուհետ ` համայնքապետարան / ներքին և արտաքին ազդարարման դեպքում հաղորդումների հաշվառման և հաղորդումներին ընթացք տալու համար պատասխանատու անձանց նշանակում է Հայաստանի Հանրապետության Արագածոտնի մարզի Թալին համայնքի ղեկավարը / այսուհետ ` Համայնքի նղեկավար /:
 **2.**Համայնքապետարանը հաղորդման հաշվառման և հաղորդումներին ընթացք տալու համար պատասխանատու անձի տվյալները տեղադրում է իր կայքէջում :
 **3.**Ներքին և արտաքին ազդարարման դեպքում<<Ազդարարման համակարգի մասին >> Հայաստանի Հանրապետության օրենքով /այսուհետ ` օրենք / սահմանված ժամկետներում հաղորդումները պատասխանատու անձի կողմից հաշվառվում են գրանցամատյանում
/ ձև N-1 / ` համապատասխան գրառման կատարմամբ : Գրանցամատյանում հաշվառվում են նաև այն հաղորդումները , որոնք ներկայացվել են ոչ իրավասու մարմին , և վերջինս այն օրենքով սահմանված կարգով վերահասցեագրել է իրավասու մարմնին :
 **4.**Գրանցամատյանում արձանգրվում են հետևյալ տեղեկությունները `
 1) հաղորդման հաշվառման հերթական համարը .
 2) հաղորդման ներկայացման օրը, ամիսը , տարեթիվը.
 3) հաղորդումը ներկայացրած անձի անունը , ազգանունը և հայրանունը .
 4) հաղորդմամբ ներկայացված տեղեկության համառոտ բովանդակությունը .
 5) հաղորդման առնչությամբ ձեռնարկված միջոցների ամբողջական նկարագիրը .
 6) հաղորդման առնչությամբ ձեռնարկված միջոցների արդյունքը .
 7) նշումներ ազդարարին ծանուցելու յուրաքանչյուր դեպքի վերաբերյալ .
 8) ազդարարի ստորագրությունը
 9)գրանցամատյանը վարողի ստորագրությունը.
 10)հաղորդման առնչությամբ այլ տեղեկություններ.
 **5.**Պատասխանատու անձը համարակալում , ստորագրում , իսկ փաստաթղթային տարբերակով վարման դեպքում ` նաև կնքվում է գրանցամատյանի բոլոր էջերը :
  **6.**Պատասխանատու անձը վարում է գրանցամատյանիփաստաթղթային կամ էլեկտրոնային տարբերակը .
 **7.**Հաղորդման հաշվառման նպատակով կազմվում և վարվում է գործ , որում պետք է պահվեն նաև գրանցամատյանում արձանագրված տեղեկություններին վերաբերող համապատասխան բոլոր նյութերի պատճենները :

**Հայաստանի Հանրապետության Արագածոտնի
 մարզի Թալին համայնքի ղեկավար ` Սարգիս Արամյան

 Ք. Թալին
 27 հունիսի 2018թ**